b'\n_START_ARTICLE_\nPinnesgrav\n_START_PARAGRAPH_\nPinnesgrav (p\xc3\xa5 tysk Pinnesgrab) er en langdysse beliggende i Rebbjergskov (Rehbergholz) syd for Satrup (Midtangel) i Sydslesvig. Dyssen stammer fra tragtb\xc3\xa6gerkulturen, mellem 3500 og 2800 f. Kr. Den er 33 meter lang og 6,5 m bred, en del er endnu bevaret, med to kamre og over 40 randsten. Nordligere i skoven findes levninger af en anden mindre langdysse._NEWLINE_Op til i 1900-tallet holdt folk fra de omliggende landsbyer pinsefest ved stendyssen, der efter sagnet skulle v\xc3\xa6re r\xc3\xb8verh\xc3\xb8vding Pinnes grav. Folk kom fra b\xc3\xa5de Satrup, Strukstrup, \xc3\x98lsby, N\xc3\xb8rre Farensted, Havetoft og Siversted.'